DA Den Europæiske Unions Tidende L 99/32

KOMMISSIONENS GENNEMFØRELSESFORORDNING (EU) Nr. 304/2012

af 4. april 2012

om fastsættelse af den tildelingskoefficient, der skal anvendes på importlicensansøgninger indgivet fra den 23. til 30. marts 2012 i forbindelse med delkontingent I inden for rammerne af det toldkontingent for blød hvede af anden kvalitet end høj kvalitet, der blev åbnet ved forordning (EF) nr. 1067/2008

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),

under henvisning til Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2, og

ud fra følgende betragtninger:

(1) Ved Kommissionens forordning (EF) nr. 1067/2008 (3) er der åbnet et samlet årligt importtoldkontingent på 3 112 030 tons blød hvede af anden kvalitet end høj kvalitet. Kontingentet er opdelt i fire delkontingenter.

(2) I artikel 3, stk. 1, i forordning (EF) nr. 1067/2008 er delkontingent I (løbenummer 09.4123) fastsat til 572 000 tons for perioden fra den 1. januar til den 31. december 2012.

(3) Det fremgår af den meddelelse, der er indsendt i henhold til artikel 4, stk. 3, i forordning (EF) nr. 1067/2008, at de ansøgninger, der er indgivet fra den 23. marts 2012, kl. 13 belgisk tid, til den 30. marts 2012, kl. 13 belgisk tid, jf. artikel 4, stk. 1, andet afsnit, i nævnte forordning, omfatter større mængder end dem, der er disponible. Det bør derfor fastsættes, i hvilket omfang der kan udstedes importlicenser, idet der fastsættes en tildelingskoefficient, som skal anvendes på de mængder, der er ansøgt om.

(4) Endvidere bør der for indeværende kontingentperiode ikke længere udstedes importlicenser inden for rammerne af delkontingent I som fastsat i forordning (EF) nr. 1067/2008.

(5) For at sikre en effektiv forvaltning af proceduren for udstedelse af importlicenser bør denne forordning træde i kraft umiddelbart efter offentliggørelsen —

VEDTAGET DENNE FORORDNING:

Artikel 1

1. På grundlag af de ansøgninger om importlicens, der er indgivet i perioden fra den 23. marts 2012, kl. 13 belgisk tid, til den 30. marts 2012, kl. 13 belgisk tid, inden for rammerne af delkontingent I som fastsat i artikel 3, stk. 1, i forordning (EF) nr. 1067/2008, udstedes der licenser for de mængder, der er ansøgt om, efter anvendelse af en tildelingskoefficient på 16,678529 %.

2. Udstedelsen af licenser for de mængder, der er ansøgt om fra den 30. marts 2012, kl. 13 belgisk tid, inden for rammerne af delkontingent I som fastsat i artikel 3, stk. 1, i forordning (EF) nr. 1067/2008, suspenderes for indeværende kontingentperiode.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 4. april 2012. På Kommissionens vegne For formanden José Manuel SILVA RODRÍGUEZ Generaldirektør for landbrug og udvikling af landdistrikter

(1) EUT L 299 af 16.11.2007, s. 1.

(2) EUT L 238 af 1.9.2006, s. 13.

(3) EUT L 290 af 31.10.2008, s. 3.